નિષ્ણાંતો કહે છે કે, સામાન્ય ફોનની સરખામણીમાં સ્માર્ટફોન ૨૨ ગણા વધુ ડેટાનો ઉપયોગ કરે છે અને ટેબ્લેટ જેવા સાધન તેનાથી પણ વધુ અનેકગણો ઉપયોગ કરે છે. આ માટે મલ્ટીપલ-ઇનપૂટ, મલ્ટીપલ-આઉટપૂટ (મિમો) નામની એક ટેક્નોલોજીનો વાઇ-ફાઇ અને ૪-જી નેટવર્કમાં ઉપયોગ થઈ રહ્યો છે, જેમાં સિગ્નલના ટ્રાન્સમીટર અને રીસિવર એમ બંને છેડાની રેડિયો ફ્રિકવન્સીમાં બળજબરીથી વધુ ડેટા સમાવવાનો પ્રયાસ કરવામાં આવે છે. આ માટે ફોન અને ટાવરમાં વધુ એન્ટેના લગાવવા પડે, પણ તો ફોનનું કદ વધે!